Van Dykshuis Guest House | LekkeSlaap
Vanaf R1 162 per nag (vir 2 persone)
Ver verwyder van die stadsrumoer, in die hartjie van die manjifieke Suikerbosrand, wag Van Dykshuis Guest House in Heidelberg om jou te verwelkom in 'n wêreld van onderbeklemtoonde elegansie, rus en stilte en persoonlike aandag.
Hetsy jy in die omgewing is vir sake of plesier, bied Van Dykshuis Guest House die ideale verblyf in hul woning met sy Victoriaanse styl. Soggens sal jy wakker word met voëlgesang en paddas wat kwaak. Lê terug en ontspan in 'n oorspronklike Victoriaanse bad en geniet die rus en stilte.
Elkeen van die 17 ruim en stylvolle slaapkamers het hul eie karakter. Digte, luukse gordyne en meubels wat spesiaal uitgekies is, dra by tot die gerief van elkeen van die gaste. Elke kamer is toegerus met alles wat jy sou benodig asook gemaklike beddens.
Elkeen van die kamers het 'n en suite-badkamer, WiFi, 'n lessenaar met genoeg spasie vir jou skootrekenaar, 'n kluis, 'n platskerm-TV met sekere satelliet-kanale wat 'n sport- en filmkanaal insluit. Internasionale kragproppe, koffie- en teemaakgeriewe, 'n yskassie, lugversorging vir verkoeling en hitte, 'n haardroër en toiletware word voorsien. Al die kamers word daagliks skoongemaak en daar is ook 'n gratis wasgoeddiens beskikbaar.
Geriewe op die perseel sluit veilige parkeerplek, 'n braai-area, kaggel, 'n volledig toegeruste gimnasium en konferensie-geriewe in. 'n Ekstra bed is beskikbaar in sommige kamers en 'n bababed of hoë stoeltjie kan voorsien word. 'n Luisterryke tuin, 'n buite-swembad en 'n bruidskamer is beskikbaar.
Gaste kan gerus oefen in die volledig toegeruste gimnasium, ontspan in die beeldskone tuin of afkoel in die swembad.